《郁李子花》
宋代·董嗣杲

劲条馥卉冒仙荄，殿取东皇艳杏开。
茜瓣吐须凝露态，白英粘萼晕春腮。
自知此树无人指，谁问他蹊有种栽。
插取瓦瓶聊补空，不期粗俗误蜂来。

作者简介：董嗣杲，字明德，号静传，杭州（今属浙江）人。理宗景定中榷茶九江富池。度宗咸淳末知武康县。宋亡，入山为道士，字无益。嗣杲工诗，吐爵新颖。